દરમ્યાન કોંગ્રેસે પાકિસ્તાન સાથે રદ થયેલી વાટાઘાટોના મુદ્દે કેન્દ્ર સરકારની વિદેશ નીતિ પર પ્રશ્ન ઊઠાવ્યો હતો અને જણાવ્યું હતું કે, મોદી સરકારે આ બાબતે કોઇ તૈયારી કરી નહતી. કોંગ્રેસ પ્રવકતા અભિષેક મનુ સિંઘવીએ જણાવ્યું હતું કે, પાકિસ્તાનની આદત એવી જ રહી છે કે તે આતંકવાદના મુદ્દે દૂર ભાગતું રહ્યું છે. આ વાતની મોદી સરકારને ખબર હોવી જોઇતી હતી અને તેને અનુલક્ષીને જ તૈયારી પણ કરવાની જરૂર હતી. સિંઘવીએ કહ્યું કે, પાકિસ્તાન જાણી જોઇને ભારતને ઉશ્કેરતું રહે છે. અને સંઘર્ષની પરિસ્થિતિ ઊભી કરવા પ્રયાસ કરે છે.